Maart | 2008 | Kaalvoet ini reen
het jy skelmpies oor die muur geklim
ongemerk die vier kamers binnegedring
stilletjies het jy die apeks beset
sonder enige verset
die kamers is nou joune
'n gas is jy lankal nie meer
ek hoop jy geniet die tydjie daar
want kuiergaste is baie raar
Ag, dis te moeilik om te kies, maar ek het nou maar die 3 uitgesonder.
Ek weet nie wie om volgende te tag nie, sal bietjie dink…
Plastination creation…Is dit kuns???
"Plastination" is 'n tegniek wat gebruik word om weefsel te preserveer. Die resultaat is weefselmonsters wat droog, reukloos en duursaam is. Die standaard prosedure van "plastination" is deur Gunther von Hagens in 1985 beskryf by die Heidelberg Anatomie Instituut in Duitsland.
In die proses word die weefsel (of dan nou die hele liggaam) deur alkohol gedehidreer. Lipiede (vet) en oorblywende water word deur asetoon verwyder wat dan weer vervang word deur silikon in 'n vakuum. Die silikon word dan verhard deur die blootstelling aan 'n sekere gas.
Die voordeel van eksemplare wat "plastination" ondergaan het is eindeloos as dit by anatomie kom. Die weefsel behou sy natuurlike voorkoms, dis droog en ruik na niks. Die eksemplare behou hul vorm en kan maklik vervoer en by kamertemperatuur gestoor word. Dit is veral voordelig vir nuwe mediese studente wat die eerste keer met kadawers te doene kry. Mens hoef dan ook nie vicks onder jou neus te smeer om die doodse reuk te probeer afweer nie. Laat iemand anders die stink werk doen en die studente kan netsoveel leer SONDER om om te kap!
Nou wonder julle seker hoekom ek hieroor ietsie skrywe…Wel, ek was die afgelope naweek by so 'n "body" uitstalling hier in Gwangju waar ek bly en dit was amazing!!! Dit sal sekerlik die meeste mense se nekhare laat regop staan, maar dis regtig nie te gross nie. Inteendeel! Ek is seker maar 'n freak as dit by sulke goed kom, want dit pla my nie in die minste nie en hoe meer ek kan sien hoe beter. Om te weet hoe goed werk en hoe dit aanmekaar gesit is laat my tick.
Ek persoonlik dink dit is 'n great vorm van kuns, maar dis net ek. Ek het voorheen 'n program gesien oor die duitse knaap wat die storie begin het en sy werke was besonders. Dit het natuurlik 'n moviese bohaai veroorsaak, omdat hy onopge-eisde lyke gebruik het, maar later van tyd het mense self hul lyke vooraf begin skenk vir die wetenskap. Ek weet egter nie wie die skrefiesoog is wat die spesifieke uitstalling gehou het nie aangesien alles in koreaans was. Nietemin, die ou het 'n baie goeie werk gedoen met sy "subjects"
Ek is by die groot donker saal in en het nie regtig geweet wat om te verwag nie.
Toe ek die ou moes groet het dit gevoel soos een of ander "house of horrors" by 'n kermis. Boo-ha-ha-ha!
En toe dink ek net "plak 'n palm op my regterhand en groet my!"
Die "mummy" foto was natuurlik nie wettig nie, maar ek MOES dit net afneem! Die Koreane het nogal issues met hul kuns afneem…die res van my foto's was egter almal met toestemming;-)
As iemand ooit weer se "ek gaan jou velle aftrek!" sal dit die prentjie wees wat by my opkom…
Hierdie was by verre my gunsteling…
Nog 'n paar foto's van die uitstalling…
Bloedvate in die longe, hand en lewer…
Dan stop ek nou maar eers voor iemand se ek moet VOETSEK!
Hoop nie ek het iemand se eetlus bederf nie 🙂
As die Gogh(a) jou byt…
Ek was baie bevoorreg om die afgelope naweek 'n uitstalling van Vincent Van Gogh te kon beleef in Seoul. Daar was 67 van sy oorspronklike werke, uit verskillende periodes in sy lewe, ten toon gestel, wat dan ook talle sketse ingesluit het.
Dit was 'n lang gewag om by die museum te kon ingaan, maar dit was meer as net die moeitewerd. Hordes mense het bymekaar gekom om die uitstalling te sien, aangesien dit die grootste Van Gogh uitstalling sedert 1990 is.
Die man het my nog altyd geinspireer en dit was wonderlik om sy werke van so naby te kon sien. Elke kwashaal en lyn met soveel sorg neergele om sy onderwerp vir ewig vas te vang. Sy werke is meer as 100 jaar oud en is in 'n puik toestand. Dis iets wat ek nie werklik kan oorvertel nie, mens moet dit self ervaar.
Ek kon ongelukkig nie foto's van sy werke neem nie, maar het natuurlik my "luck getry", net om deur 'n klein koreaan uitgeskel te word. Mens moet seker probeer???
Ek sal boekdele oor die man se geskiedenis kan neerskryf, maar het maar net 'n baie kort oorsig hieronder weergegee, sodat ek niemand met die detail verveel nie. Ek sluit 'n paar foto's in van die werke wat ek gesien het.
Vincent van Gogh is gebore in Zundert, Nederland, as die seun van Anna Cornelia Carbentus en Theodorus van Gogh, 'n Protestantse predikant. Later het sy suster hom as 'n ernstige en introspektiewe kind beskryf.
Sy broer Theo was vier jaar jonger as hy, maar hulle was baie naby aan mekaar. Theo het dwarsdeur Vincent se lewe hom finansieel ondersteun. Die groot volume van hul briefwisseling is in 1914 gepubliseer.
Nadat hy aanvanklik vir 'n kunsfirma gewerk het, wat hom eers na Londen, en toe na Parys verplaas het, het hy 'n onderwysersassistent geword, en toe na Amsterdam teruggekeer om teologie te studeer.
'n Jaar later, in 1878, het hy opgeskop, en toe 'n lekepredikant geword in Belgie in 'n arm myngemeenskap. Hy is na ses maande laat loop. Tydens hierdie tydperk het hy begin om houtskoolsketse te maak van die mense in sy omgewing.
In 1881 het hy verlief geraak op sy weduwee-niggie Kee Vos, maar sy wou niks van hom weet nie. Later het hy ingetrek by 'n straatvrou, Sien Hoornik, en haar kinders. Hy wou met haar trou, maar sy pa was streng hierteen gekant, en ook Theo het hom hiervan afgeraai. Hulle is later toe wel uitmekaar uit.
Aanvanklik het hy gekonsentreer op die skilder van arbeiders en plattelandse landskappe. Later het hy Japanese kuns ontdek, en 'n paar skilderye in hierdie styl geverf.
In die lente van 1886 het Van Gogh saam met sy broer Theo in 'n huis op Montmartre, te Parys, ingetrek. Hier het hy skilders soos Edgar Degas, Camille Pissarro, Emile Bernard, Henri de Toulouse-Lautrec en Paul Gauguin leer ken. Hy het deur hulle Impressionisme ontdek, en veral van puntillisme leer hou.
In 1888, verlaat hy Parys en trek na Arles, in Bouches-du-Rhone, Frankryk. Hy het baie van die landskap daar gehou, sy geel huis geverf en ander kunstenaars soontoe genooi. Net Paul Gauguin het daarop gereageer, en in 'n gees van wedersydse bewondering het hulle 'n rukkie saamgewerk. Toe hulle stry kry, het Van Gogh 'n deel van sy linkeroor afgesny en dit aan 'n straatvrou gegee. Op die tydstip het hy opgehou met kolletjies verf en begin om klein strepies te maak.
Hy het erg aan depressie begin ly, en hy is in 1889, op eie versoek, in die gestig te Saint Remy de Provence, Bouches-du-Rhone, Frankryk, opgeneem. Tydens sy verblyf het die hospitaal en die hospitaaltuin sy onderwerpe geword, en het sy strepies vir warrelinge plek gemaak.
In Mei 1890 het hy die hospitaal verlaat en die sorg van 'n dokter, Paul Gachet, in Auvers-sur-Oise naby Parys, opgesoek. Dit het hom ook afstandsgewys nader aan sy broer, wat kort tevore getroud is, gebring. Gachet is deur Pissarro aanbeveel; hy het al heelwat kunstenaars behandel. Die enigste ets wat van Gogh ooit gemaak het, is van die melankoliese Gachet gedoen. Van Gogh se depressie het vererger, en op 27 Julie, op die ouderdom van 37 jaar, na 'n sessie van intense skilderwerk, het hy homself in die borskas geskiet. Twee dae later is hy dood, met sy geliefde broer Theo aan sy sy. Theo het vertel dat sy laaste woorde was "La tristesse durera toujours" of "Treurigheid sal vir altyd duur". Hy is in die begrafplaas van Auvers-sur-Oise begrawe; Theo sterf net ses maande later, nie in staat om oor die dood van sy broer te kom nie. Op sy vrou se versoek is Theo langs Vincent begrawe.
Vincent Willem van Gogh (30 Maart, 1853 – 29 Julie, 1890) word aanvaar as die beste Nederlandse skilder naas Rembrandt, alhoewel hy slegs een skildery tydens sy eie leeftyd verkoop het. Hy het al sy werk – 'n indrukwekkende totaal van 900 skilderye en 1100 sketse – geproduseer gedurende 'n periode van slegs die dekade voor sy selfmoord. Na sy dood, met behulp van die uitstalling van 71 van sy werke in Parys, op 17 Maart, 1901, het sy roem vinnig toegeneem.
Dan sluit ek hierdie inskrywing af met die volgende gedig wat Van Gogh se wese baie goed saamvat.
Dis heerlike lente, die winter's verby…
By kaalvoetinireen 1 kommentaar
OF IS DIT???
Ek dink ek gaan dit nie meer se of dink nie, want elke keer as ek opgewonde raak kom maak die winter vir oulaas 'n draai. Dis asof die skepsel net nie wil laat los nie!
Ek was die naweek wat verby is, weer bietjie op reis en op rys…het sommer net bietjie gaan verken in die strate van Gyeongju en toe kom ek op die interessante verskynsel af.
Ek was heel verbaas om die muurskildery van ou Hitler te sien en dit in die middel van nerens en in Korea.
Ek moes natuurlik ook die grootste graf (Bongwhangdae) daar in Gyeongju gaan uitklim…dink dit kan nogal 'n lekker piekniek spot wees in die lente. So, met 'n uitsig van die stad en die berge wat driedimensioneel in die agtergrond nimmereindigend aanhou. Hoop net nie die koning gril te veel nie 🙂
En dan, iets wat my natuurlik ver teruggevoer het na my kinderdae…
Mens kon daar staan en jou eie vlieer maak en dan word dit aan die lang stert van vlieers verbind, maar die uwe se hande was te taai van al die spookasem!!!
Dit was 'n heerlike dag van sonskyn en kindertjies wat oral rondgespeel het en mense wat uit hul spreekwoordelik gate gekruip het om die warm dag te geniet. Of dalk was dit net so besig oor dit 'n vakansiedag was.
Ek was eintlik oppad na die museum, maar het toe bietjie in die woud gaan verdwaal en so, WEER nie die museum gesien nie.
Die woud is nou nie juis iets om te sien in die winter nie, maar ek sal dit weer in die somer besoek as alles groen is.
So stap ek toe nou maar rustig rond en sien in die verte 'n beweging…WAT IS DIT??? Stap toe nader, en tot my groot verbasing sien ek twee takbokke! Sommer so in die middel van nerens! Ek dink Kersvader het hulle hier vergeet… (Ek laai so gou moontlik 'n foto op. Die foto is op my eksterne hardeskyf wat so klein ongelukkie gehad het…)
Hierdie foto's wys dat die lente verseker oppad is, maar wanneer hy eendag hier gaan uitkom weet ek nie…hoop hy wen vinnig die geveg met die winter!
Ek het later rerig bietjie verdwaal en op 'n paar tradisionele huisies afgekom en hulle lyk op die ou einde maar almal dieselfde, maar is tog interessant.
En dan die tannietjie wat sit en "beef jerky" maak, maar sy was nie impressed met die foto nie…jerk!
Hierdie is 'n algemene verkynsel in Korea…die kragdrade wat soos 'n kraaines lyk…rerig nie mooi nie en belemmer soms mooi foto's!